|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **5.** | |
| UDŽBENIK: **To the Top Plus 1** | | | IZDAVAČ: **Data Status** | |
| NASTAVNIK**:** | | | ŠKOLA: | |
| ČAS BROJ**: 1.** | | ODELJENJE**:** | | DATUM**:** |
| Nastavna tema: | **Hello** | | | |
| Nastavna jedinica: | **What’s your name?** | | | |
| Tip časa: | utvrđivanje | | | |
| Cilj časa: | Utvrđivanje pozdrava, brojeva i vokabulara vezanog za učionicu, usvojenih u prethodnim razredima. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - razumeju i koriste iskaze koji se odnose na pozdravljanje, predstavljanje i traženje/davanje informacija lične prirode;  - prepoznaju i koriste brojeve 1-100 u svakodnevnim situacijama  - imenuju i opisuju predmete u učionici  - postavljaju pitanja i daju odgovore vezane za brojeve telefona.  - poštuju pravila učtive komunikacije. | | | |
| Međupredmetne kompetencije: | odgovorno učešće u demokratskom društvu, komunikacija, kompetencija za učenje, saradnja | | | |
| Oblik rada: | frontalni, individualni, rad u paru | | | |
| Nastavne metode: | dijaloška, demonstrativna, audio-lingvalna, metoda pisanja, metoda praktičnih aktivnosti | | | |
| Nastavna sredstva: | udžbenik, CD, predmeti u učionici, stikeri | | | |
| Korelacija sa drugim predmetima: | srpski jezik i književnost, matematika | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Nastavnik pozdravlja učenike na početku časa i ukoliko ne poznaje učenike predstavlja se: *Hello! I’m…* Zatim postavlja pitanje učenicima *What’s your name? Are you happy to be back to school again?* Nastavnik ukratko upoznaje učenike sa udžbenikom, njegovim sadržajem i strukturom, na primeru jedne nastavne teme i odgovara na eventualna pitanja učenika.  **IWB opcija:** Nastavnik koristi softver za interaktivnu tablu kako bi prikazao sadržaj udžbenika, zumirajući pojedine delove stranica, podstičući učenike da ih opišu. | | | |
| **Glavni deo:**  (35 minuta) | **Udžbenik 6. strana, Hello**  **1. What’s your name?**  Nastavnik pokazuje fotografije dece u udžbeniku i podstiče učenike da odgovore na pitanje ko su deca na slikama (glavni likovi u udžbeniku).  Nastavnik pušta CD (audio-zapis 2), učenici slušaju i prate dijaloge u udžbeniku. Nastavnik ponovo pušta audio-zapis, pauzirajući i podstičući učenike da ponove dijaloge, vežbajući izgovor. Učenici u paru vežbaju obnovljena pitanja.  Nastavnik postavlja dodatna pitanja služeći se fotografijama dece u udžbeniku: *How many children can you see? How many boys/girls? What’s his/her name? What is she wearing? Has he got long hair?* itd.  **2. Alphabet**  Nastavnik skreće učenicima pažnju na sliku drveta sa alfabetom i pita ih da imenuju neka od slova, koja oni odaberu. Nastavnik pita učenike da li se sećaju pesmice *The Alphabet Song* i postiče ih da pevaju.  **A)** Nastavnik pušta CD (audio-zapis 3), pauzirajući nakon svakog slova, a učenici imaju zadatak da u prazna polja dopišu odgovarajuća velika slova. Nastavnik zapisuje alfabet velikim slovima na tabli, a učenici proveravaju odgovore.  **B)** Nastavnik skreće pažnju na oblačić sa primerom dijaloga i pita nekoliko učenika: *How do you spell your name? D-A-V-I-D.* a potom podstiče učenike da u paru vežbaju spelovanje međusobno postavljajući pitanje iz vežbanja.  **IWB opcija:** Provera odgovora se vrši na interaktivnoj tabli, tako što učenici izlaze na tablu i zapisuju u kvadratiće velika slova alfabeta.  **Udžbenik 7. strana, 3. Numbers (audio-zapisi 4, 5, 6, 7)**  Nastavnik pita učenike koje brojeve znaju i objašnjava da se telefonski brojevi u engleskom jeziku čitaju cifru po cifru. Ističe izraz *double* za dva ista uzastopna broja i da se broj 0 može čitati kao *zero* i *oh*.  A – Učenici slušaju i ponavljaju date brojeve.  B – Učenici vežbaju u paru pitanje *What’s your phone number?*  C – Učenici slušaju i zapisuju brojeve telefona. Sledi usmena provera odgovora.  D- Učenici slušaju i ponavljaju date brojeve vežbajući izgovor.  E – Učenici slušaju audio-zapis i označavaju brojeve koje čuju.  **IWB opcija:** Provera odgovora se vrši na interaktivnoj tabli, tako što učenici izlaze na tablu i zapisuju brojeve koje čuju na linijama u vežbanju C.  **4. Classroom objects**  Nastavnik zamoli učenike da pogledaju oko sebe i imenuju predmete u učionici *What’s this? What’s that?*, a zatim skreće pažnju učenika na sliku u 4. vežbanju i reči pored nje. Nastavnik zamoli jednog učenika da pročita date reči, a zatim učenici u paru označavaju reči brojevima, tako što posmatraju sliku učionice i predmete označene brojevima. Sledi usmena provera odgovora.  Učenici u paru broje predmete na slikama i zapisuju ih na linijama (*two bins, four chairs...*) U toku aktivnosti nastavnik prati rad učenika, podstiče ih i ukazuje na nastavak *–s* za množinu, ukoliko je to potrebno.  Učenici izveštavaju o prebrojanim predmetima i zapisuju primer u svesci: *a bin – bins*  **IWB opcija:** Nastavnik prikazuje sliku učionice na interaktivnoj tabli, a učenici izlaze pred tablu i zapisuju nazive predmeta pored brojeva. | | | |
| **Završni deo:**  (5 минута) | Nastavnik poziva učenike da ustanu, prošetaju po učionici i jedni drugima postave pitanja obnovljena tokom časa: *What’s your name? How do you spell it? What’s your phone number?*  **Dodatna aktivnost:** Nastavnik deli učenicima stikere, zapisuje na tabli reči vezane za učionicu, a učenici na stikerima (samolepljivim papirićima) beleže reč koju odaberu i njome označavaju predmet u učionici (door, window, chair, desk, board, bin, wall…)  **Domaći zadatak**:  **a)** Sveska za domaći rad: Učenik piše i postavlja pitanja drugu ili drugarici, a zatim beleži odgovore kao u primeru. Učenici imaju slobodu da dodaju još pitanja, koja oni žele.  A: Hello! I’m A. What’s your name?  B: Hi! I’m…  A: How do you spell your name?  B: …. - ….- …  A: What’s your phone number?  B: …  **b)** Radna sveska 4. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |