|  |  |  |  |  |
| --- | --- | --- | --- | --- |
| PREDMET: Engleski jezik | | | Razred: 5. | |
| UDŽBENIK: **To the Top Plus 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 33.** | | ODELJENJE**:** | | DATUM**:** |
| Nastavna tema: | **Places** | | | |
| Nastavna jedinica: | **Homes and houses** | | | |
| Tip časa: | utvrđivanje | | | |
| Cilj časa: | Osposobljavanje učenika da usmeno i pismeno da opišu svoj dom i prostorije u njemu. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  **-** opišu svoj dom i prostorije u njemu koristeći jednostana jezička sredstva  - poštuju pravila učtive komunikacije  - učestvuju u diskusiji na poznatu temu.  - primene naučeni vokabular vezan za kuću i nameštaj. | | | |
| Međupredmetne kompetencije: | estetička, kompetencija za učenje, saradnja, komunikacija | | | |
| Oblik rada: | rad u paru, frontalni, individualni | | | |
| Nastavne metode: | igrolika nastava, demonstrativna, dijaloška, auditivna, rad na tekstu, metoda crtanja | | | |
| Nastavna sredstva: | udžbenik, tabla, CD | | | |
| Korelacija sa drugim predmetima: | istorija | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (7 minuta) | Provera domaćeg zadatka.  **Udžbenik 58. strana, Top skills, Homes and houses**  Nastavnik ističe naslov lekcije, prikazuje sliku u udžbeniku i pita učenike da pogode o čemu će danas učiti. Nastavnik ističe razliku između reči *a house* i *a home*, a zatim dodatnim pitanjima podstiče diskusiju:  *Do you live in a house or a flat?*  *Where is your house / flat?*  *What’s your address?*  *How many rooms are there in your house / flat?* | | | |
| **Glavni deo:**  (28 minuta) | **Udžbenik 58. strana, 1 Vocabulary**  Nastavnik najpre postavlja pitanja učenicima sa objektom na prvoj slici:  *What is it? It’s a house,* a zatim i za objekat na drugoj slici *What is it? It’s a block of flats.* Nastavnik zapisuje na tabli nepoznate reči, a zatim pušta CD (audio-zapis 70), kako bi učenici provežbali izgovor.  Nastavnik podstiče nekoliko učenika da usmeno opišu svoj dom, odnosno prostorije u njemu. služeći se naučenim vokabularom.  **IWB opcija:** Nastavnik pomoću alatke interakttivne table precrtava reči ispisane pored slike, tako da ne budu više vidljive, a zatim poziva dvojicu učenika koji će se nadmetati u njihovom tačnom ispisvanju. Pobednik je učenik koji ima više tačnih odgovora.  **2 Listen**  Nastavnik upućuje učenika da pogledaju slike kuća u vežbanju i objašnjava učenicima da će čuti dva dijaloga. Nakon svakog dijaloga učenici treba da zaokruže koja kuća je opisana. Ukoliko je potrebno, nastavnik dodatno pušta CD (audio-zapis 71). Sledi usmena provera odgovora.  **IWB opcija:** Nastavnik opciono prikazuje transkript dijaloga, koji učenici čitaju po ulogama.  **3 Read**  Nastavnik ističe naslov lekcije i postavlja učenicima pitanja: *What’s the White House? Where is it?*  Nastavnik daje učenicima dovoljno vremena da pročitaju tekst i objašnjava nepoznate reči, a zatim postavlja dodatna pitanja *How many floors are there in the White House for the President and his family? Is there a gym / theatre in the White House?*  **Udžbenik 59. strana**  Učenici u paru naizmenično postavljaju pitanja 1-6 i odgovaraju na njih. Sledi usmena provera odgovora.  **4 Speak**  Učenici nastavljaju sa radom u paru. U ovom vežbanju imaju zadatak da odgovore na pitanja u vezi sa svojim domom. nastavnik prati tok govorne vežbe i pomaže učenicima kojima je potrebna dodatna podrška. Nekoliko učenika na kraju aktivnosti usmeno demonstrira vežbanje pred razredom.  **5 Write**  **A)** Nastavnik upućuje učenike na savete vezane za upotrebu različitih konstrukcija u opisivanju kuća, daje dodatna objašnjenja i odgovara na eventualna pitanja učenika. Nastavnik podstiče učenike da daju svoje primere rečenica, a zatim učenici zaokružuju tačne odgovore u rečenicama. Sledi usmena provera odgovora. | | | |
| **Završni deo:**  (10 minuta) | **Udžbenik 59. strana, 5 Write**  **B)** Učenici imaju zadatak da nacrtaju svoju kuću iz snova, a zatim je opišu služeći se idejama iz 4. vežbanja i savetima iz prvog dela 5. vežbanja. Njihovi opisi treba da počnu rečenicom *This is my dream house. It’s got…* Nastavnik prati tok aktivnosti, pomaže učenicima kojima je potrebna dodatna podrška, a na kraju aktivnosti nekoliko učenika čita svoje opise pred razredom i predstavlja svoje crteže.  **IWB opcija:** Nastavnik koristi opciju za pisanje u sklopu softvera za interaktivnu tablu i poziva nekoliko učenika ispred table. Jedan učenik započinje crtež kuće iz snova, a zatim ga opisuje jednom rečenicom. Drugi učenik nastavlja crtež i dodaje opisu svoju rečenicu, sve dok svi učenici ne dođu na red i ne nacrtaju i opišu zajedničku kuću iz snova.  **Domaćí zadatak:** Radna sveska, 51. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |