|  |  |  |  |  |
| --- | --- | --- | --- | --- |
| PREDMET: Engleski jezik | | | Razred: 5. | |
| UDŽBENIK: **To the Top Plus 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 46.** | | ODELJENJE**:** | | DATUM**:** |
| Nastavna tema: | **Celebrations** | | | |
| Nastavna jedinica: | **When’s your birthday?** | | | |
| Tip časa: | obrada | | | |
| Cilj časa: | Usvajanje i primena reči i izraza koji se odnose na rođendan i rođendanske proslave. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - koriste izraze vezane za datume  - razumeju čestitku i odgovore na nju  - koriste redne brojeve kada žele da imenuju datum  - primene naučene izraze u opisivanju proslava. | | | |
| Međupredmetne kompetencije: | komunikacija, kompetencija za učenje, saradnja, odgovorno učešće u demokratskom društvu | | | |
| Oblik rada: | frontalni, individualni, rad u paru | | | |
| Nastavne metode: | dijaloška, demonstrativna, auditivna, rad na tekstu | | | |
| Nastavna sredstva: | tabla, CD, udžbenik | | | |
| Korelacija sa drugim predmetima: | matematika, ČOS | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | Nastavnik uvodi učenike u temu pitanjima:  *What’s your favourite celebration?*  *What’s the most popular celebration in your country?*  **Udžbenik 75. strana**  Nastavnik ističe sadržaj i ciljeve nastavne teme i sa učenicima prelistava taj deo udžbenika.  **IWB opcija:** Nastavnik prikazuje fotografiju na interaktivnoj tabli koje učenici opisuju i koristi softver za prikaz sadržaja nastavne teme. | | | |
| **Glavni deo:**  (30 minuta) | **Udžbenik 76. strana, 1 Vocabulary**  **A)** Učenici imaju zadatak da prikazane mesece u godini pravilno poređaju upisujući brojeve 1-12 u kvadratiće. Sledi usmena provera odgovora, a nastavnik zatim pušta CD 2 (audio-zapis 13) kako bi učenici provežbali izgovor.  **IWB opcija:** Provera odgovora se vrši na interaktivnoj tabli.  **B)** Nastavnik ističe redne brojeve u vežbanju i zapisuje dva primera na tabli:  *There are seven days in a week. / July is the seventh month of the year.* nastavnik ukazuje na razliku između *ordinal* i *cardinal numbers* i daje objašnjenja u vezi sa nastavkom *–th*, kao i izuzecima.  Učenici zatim slušaju CD 2 (audio-zapis 14) i ponavljaju vežbajući izgovor.  **2 Speak**  Dvoje učenika čita primer dijaloga u vežbanju. nastavnik ističe upotrebu odgovarajućih predloga za datume i daje dodatna objašnjenja ukoliko je neophodno.  Nastavnik deli učenike u parove, koji vežbaju dijalog. Nastavnik prati tok aktivnosti i pomaže kada je neophodno, a na kraju aktivnosti nekoliko parova demonstrira dijalog pred razredom.  **2 Listen**  Učenici slušaju CD 2 (audio-zapis 15) i označavaju tačan odgovor. Sledi usmeno izveštavanje.  **IWB opcija:** Nastavnik prikazuje transkript dijaloga, koji učenici čitaju po ulogama, a zatim u transkriptu zaokružuju primere upotrebe rednih brojeva.  **Udžbenik 77. strana, 4 Read**  Nastavnik zapisuje na tabli izraze *have a party, have a cake with candles, sing, get presents*, a zatim postavlja učenicima pitanja u vezi sa time kako oni obično proslavljaju svoj rođendan.  **A)** Učenici zatim slušaju CD 2 (audio-zapis 16) i čitaju tekst, podvlačeći nepoznate reči, koje nastavnik kasnije objašnjava.  Nastavnik postavlja pitanja u vezi sa pročitanim tekstom:  *When do children see their presents in Denrmark?*  *Why do they put butter on a child’s nose in Canada?*  *What do children in the Netherlands wear on their birthdays?*  *How old are the girls in Argentina when they have a big birthday party?*  **B)**Učenici u paru posmatraju slike i zapisuju nazive država ispod njih, a zatim nekoliko učenika čita odgovore.  **IWB opcija:** Provera odgovora se vrši tako što učenici zapisuju odgovore na tabli ispod slika. | | | |
| **Završni deo:**  (5 minuta) | **5 Speak**  Učenici u paru objašnjavaju kako obično proslavljaju svoj rošendan, služeći se naučenim rečima i izrazima, a zatim nekoliko učenika prepričava pred razredom kako njihov sagovornik proslavlja rođendan.  **Domaćí zadatak:** Radna sveska 6A, 68. i 69. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |