|  |  |  |  |  |
| --- | --- | --- | --- | --- |
| PREDMET: Engleski jezik | | | Razred: 5. | |
| UDŽBENIK: **To the Top Plus 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 39.** | | ODELJENJE**:** | | DATUM**:** |
| Nastavna tema: | **Food** | | | |
| Nastavna jedinica: | **Can I take your order?** | | | |
| Tip časa: | obrada | | | |
| Cilj časa: | Osposobljavanje učenika da poruče hranu u restoranu, služeći se naučenim izrazima i odgovarajućim gramatičkim konstrukcijama. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - koriste jezičke konstrukcije vezane za poručivanje hrane u restoranu  - primenjuju vokabular vezan za hranu i piće  - upute jednostavne molbe i zahteve  - na jednostavan način naruče jelo ili piće u restoranu. | | | |
| Međupredmetne kompetencije: | saradnja, odgovoran odnos prema zdravlju, odgovorno učešće u demokratskom društvu, komunikacija, učenje | | | |
| Oblik rada: | frontalni, individualni, rad u paru i grupi | | | |
| Nastavne metode: | demonstrativna, rad na tekstu, metoda praktičnih aktivnosti, auditivna | | | |
| Nastavna sredstva: | CD, udžbenik, tabla | | | |
| Korelacija sa drugim predmetima: |  | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | **Igra obnavljanja reči:** Nastavnik govori učenicima da ustanu. Svaki učenik ima zadatak da u roku od dve sekunde imenuje neki pojam vezan za hranu ili piće, a da se prilikom imenovanja izrazi ne ponavljaju. Učenik koji ponovi reč ili ne može da se seti reči u roku od dve sekunde, ispada iz igre i seda na svoje mesto. Pobednik je učenik koji ostane poslednji da stoji. | | | |
| **Glavni deo:**  (30 minuta) | **Udžbenik 66. strana, 1 Vocabulary**  Učenici zapisuju date reči u svoje sveske i nastavnik objašnjava nepoznate izraze, ukoliko ih ima. Nekoliko učenika izražava svoje dopadanje ili nedopadanje prema prikazanoj hrani i pićima, služeći se naučenim izrazima sa prethodnog časa.  Učenici slušaju CD 2 (audio-zapis 5) i zapisuju brojeve ispod slika, onim redosledom koji čuju. Sledi usmeno izveštavanje. Nastavnik ponovo pušta CD, a učenici ponavljaju reči, vežbajući izgovor.  **IWB opcija:** Udžbenici su zatvoreni, nastavnik prikazuje slike hrane pomoću interaktivne table, prekrivajući nazive, a učenici imenuju i zapisuju nazive.  **2 Read**  Nastavnik pita učenike šta vide na datoj fotografiji (*Tom and Eddie are at a fast food restaurant. Eddie is ordering.)*  Nastavnik pušta CD 2 (audio-zapis 6), učenici slušaju i prate tekst u udžbenicima, a zatim usmeno odgovaraju na pitanja nastavnika:  *Why is Eddie ordering for Tom?*  *Does Tom like ketchup?*  *What does the boy want?*  Nastavnik deli učenike u grupe i učenici najpre čitaju tekst po ulogama, a zatim i glume situaciju u restoranu brze hrane iz teksta, služeći se samo ključnim izrazima koje su upamtili, bez obaveze da ispričaju tekst kako je originalno prikazan u udžbeniku. Nastavnik daje učenicima dovoljno vremena da pripreme ovaj deo zadatka, a učenici zatim izvode svoje mini-predstave pred razredom.  **Udžbenik 67. strana, B**  Učenici u paru posmatraju slike i pokušavaju da pronađu grešku na svakoj od slika, a u vezi sa porudžbinama iz teksta. Sledi usmena provera odgovora.  **IWB opcija:** Učenici izlaze na interaktivnu tablu i precrtavaju hranu koja je pogrešna na slici i pored crtaju hranu, koja bi trebalo da se nađe na poslužavniku. Ostali učenici imenuju nacrtanu hranu.  **3 Grammar**  Nastavnik upućuje učeniku na tabelu u vežbanju, obezbeđujući odgovarajuća objašnjenja, a zatim daje zadatak učenicima da u tekstu pronađu primere upotrebe *some*:  *I’d like… some chip. Can I have some extra salt with that?*  Učenici čitaju primere koje su pronašli, a zatim navode svoje primere.  Nastavnik daje dodatna objašnjenja u vezi sa *any* a zatim se ponavlja postupak pronalaženja primera u tekstu i navodjenja svojih primera, kao za *some.*  Učenici individualno dopunjuju vežbanje, a zatim usmeno izveštavaju,  **IWB opcija:** Provera odgovora se vrši zapisivanjem rešenja na interaktivnoj tabli. Ukoliko je potrebno, nastavnik može iskoristiti interaktivnu tablu i za prikaz odeljka *Grammar reference* i davanje dodatnih gramatičkih objašnjenja. | | | |
| **Završni deo:**  (10 minuta) | **4 Speak**  Učenici se podsećaju teksta sa prethodne strane i u paru pronalaze, a zatim zapisuju ključne izraze prilikom poručivanja hrane u restoranu.  Nastavnik zatim upućuje učenike na 122. stranu u udžbeniku. Učenici u paru rade vežbanje, tako što jedan učenik glumi gosta, a drugi konobara, pri čemu gost poručuje hranu koja je na meniju, a oba učenika se služe ključnim izrazima, prethodno pronađenim i zabeleženim. Učenici zatim menjaju uloge. nastavnik prati tok aktivnosti i pohvaljuje učenike, a zatim nekoliko učenika izvodi situaciju u restoranu pred razredom.  **Domaćí zadatak:** Radna sveska 5B, 58. i 59. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |