|  |  |  |  |  |
| --- | --- | --- | --- | --- |
| PREDMET: Engleski jezik | | | Razred: 5. | |
| UDŽBENIK: **To the Top Plus 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 21.** | | ODELJENJE**:** | | DATUM**:** |
| Nastavna tema: | **Time out** | | | |
| Nastavna jedinica: | **After school** | | | |
| Tip časa: | obrada | | | |
| Cilj časa: | Usvajanje i primena izraza vezanih za vanškolske aktivnosti. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  **-** razgovaraju o vanškolskim aktivnostima  - opisuju svakodnevne aktivnosti služeći se naučenim konstrukcijama  - poštuju i primenjuju pravila učtive komunikacije. | | | |
| Međupredmetne kompetencije: | odgovorno učešće u demokratskom društvu, odgovoran odnos prema zdravlju, kompetencija za učenje, komunikacija, saradnja, rešavanje problema | | | |
| Oblik rada: | frontalni, individualni, rad u paru i u grupi | | | |
| Nastavne metode: | demonstrativna, dijaloška, rad na tekstu, metoda pisanja, audio-lingvalna | | | |
| Nastavna sredstva: | tabla, CD, udžbenik | | | |
| Korelacija sa drugim predmetima: | srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | Provera domaćeg zadatka.  **Udžbenik 37. strana**  Nastavnik ističe naslov nastavne teme *Time out* i proverava sa učenicima da li im je poznato značenje tog izraza (*a break from school or work in order to rest or do something different).*  Nastavnik skreće učenicima pažnju na fotografiju u udžbeniku i postavlja dodatna pitanja kojima podstiče diskusiju: *Where are the children in the picture? How old are the children?*  Nastavnik podstiče učenike da pročitaju šta ih očekuje u ovom modulu *In this module you will find*  i daje dodatna objašnjenja.  **IWB opcija:** Nastavnik dodatno zumira pojedine osobe na slici i podstiče učenike da ih opišu. | | | |
| **Glavni deo:**  (25 minuta) | **Udžbenik 38. strana, 3A After school**  **1 Vocabulary**  Nastavnik ukazuje učenicima na naslov lekcije, a zatim im postavlja pitanja u vezi sa njihovim aktivnostima koje praktikuju nakon škole. Nastavnik pita učenike da li se u slobodno vreme bave nekim od aktivnosti sa fotografija, a zatim zapisuje reči koje su nepoznate učenicima i dodatno objašnjava njihovo značenje. Zatim pušta CD (audio-zapis 45). Učenici slušaju reči i ponavljaju, vežbajući izgovor.  **IWB opcija:** Nastavnik objašnjava značenje nepoznatih reči i pušta audio-zapis pomoću interaktivnog DVD-ja. Nastavnik kasnije podstiče učenike da izađu na tablu, zaokruže fotografiju omiljene aktivnosti i kažu koliko često se njome bave i zašto je vole.  **2 Listen and speak**  Nastavnik podstiče učenike da imenuju dane u nedelji na engleskom jeziku, uvažavajući prethodno znanje učenika, a zatim pušta CD (audio-zapis 46) i podstiče učenike da ponove reči i vežbaju izgovor. Nastavnik daje primer rečenice, a zatim motiviše učenike da i sami nastave niz:  *I play tennis on Mondays. What about you?* Igra se nastavlja kao niz, tako što učenici međusobno postavljaju pitanja.  Nastavnik podseća učenike da se dani u engleskom jeziku pišu velikim slovom.  **Udžbenik 39. strana, 3 Read**  **A)** Nastavnik podstiče učenike da kažu šta vide na slikama, koje prate tekst (*A teenager talking to a woman on the phone and a weekly* *schedule*). Nastavnik pita učenike da pogode o čemu likovi na slikama razgovaraju (*the boy is a friend of Andrew’s and the woman is Andrew’s mum),* a zatim pušta CD (audio-zapis 47). Učenici slušaju i otkrivaju jesu li njihova nagađanja tačna. Nastavnik postavlja dodatna pitanja vezana za tekst.  **IWB opcija:** Udžbenici su zatvoreni. Nastavnik najpre pušta audio-zapis bez prikazanog teksta, kako bi se učenici fokusirali na slušanje, a zatim nastavlja sa pitanjima vezanim za tekst.  **B)** Učenici u paru popunjavaju raspored na osnovu informacija u tekstu. Sledi usmena provera odgovora.  **IWB opcija:** Provera odgovora se vrši tako što učenici odgovore upisuju na interaktivnoj tabli.  **4 Grammar, Present Simple (affirmative)**  Nastavnik podstiče učenike da pročitaju primere u tabeli i podseća ih na osnovna pravila građenja potvrdnog oblika vremena *Present Simple Tense.* Nastavnik upućuje učenike i na Grammar reference ma 125. strani, podseća na nastavak koji se koristi u trećem licu jednine, daje dodatna objašnjenja ukoliko je potrebno i navodi dodatne primere na tabli. Nastavnik ohrabruje učenike da i sami navedu neke primere.  Nastavnik takođe podseća na specifičnosti predloga, kao u primerima *on Monday, on weekdays, at the weekend.*  Učenici u paru dopunjuju rečenice. Sledi usmena provera sa odeljenjem.  **IWB opcija:** Nastavnik pored informacija u tabeli prikazuje i Grammar reference pomoću interaktivnog DVD-ja, a provera odgovora iz pratećeg vežbanja sa rečenicama se vrši pomoću interaktivne table.  **5 Listen**  Učenici imaju zadatak da pročitaju date rasporede i uoče razlike među njima, a zatim slušaju CD (audio-zapis 48) i individualno označe Bethin raspored. Učenici usmeno izveštavaju koji raspored su štiklirali. | | | |
| **Završni deo:**  (10 minuta) | **6 Write**  Nastavnik najpre navodi primer *After school I watch TV and read comics aloud.* a zatim pita nekog od učenika *What about you, Alex?*  Nastavnik deli učenike u grupe od po troje učenika gde svaki učenik ima zadatak da napiše po 3 rečenice. jednu o svojim aktivnostima u slobodno vreme i dve o aktivnostima svojih drugara iz odeljenja, odnosno članova grupe. Na kraju aktivnosti nekoliko učenika čita rečenice koje su zapisali.  Primer: After school, I watch TV and I read comics. My friend, John, plays computer games. My friend, Tina, rides her bike in the park.  **Domaćí zadatak:** Radna sveska 3A, 32. i 33. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |