|  |  |  |  |  |
| --- | --- | --- | --- | --- |
| PREDMET: Engleski jezik | | | Razred: 5. | |
| UDŽBENIK: **To the Top Plus 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 5.** | | ODELJENJE**:** | | DATUM**:** |
| Nastavna tema: | **School days** | | | |
| Nastavna jedinica: | **First day at school** | | | |
| Tip časa: | obrada | | | |
| Cilj časa: | Usvajanje i primena izraza vezanih za školu i upoznavanje sa novim učenicima u školi. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - predstave sebe i drugog koristeći jednostavna jezička sredstva  - u nekoliko vezanih iskaza saopšte informacije o sebi i drugima  - razumeju kraći tekst na temu upoznavanja  - poštuju pravila učtive komunikacije. | | | |
| Međupredmetne kompetencije: | kompetencija za učenje, saradnja, komunikacija, odgovorno učešće u demokratskom društvu | | | |
| Oblik rada: | rad u grupi, rad u paru, frontalni, individualni | | | |
| Nastavne metode: | dijaloška, metoda crtanja, rad na tekstu, demonstrativna | | | |
| Nastavna sredstva: | nastavni listić, tabla, CD, udžbenik | | | |
| Korelacija sa drugim predmetima: | likovna kultura, geografija, srpski jezik i književnost, građansko vaspitanje | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | Provera domaćeg zadatka.  **Oblak reči** - Nastavnik deli učenike u grupe od po 4 učenika i deli im nastavne listiće iz priloga sa oblacima reči napravljenih pomoću veb-alata [Tagxedo](http://www.tagxedo.com/app.html). Na znak nastavnika učenici imaju zadatak da sa 8 različitih boja za što kraće vreme uoče i istom bojom oboje državu i odgovarajuću nacionalnost. Kada se parovi država i nacionalnosti ponavljaju, jedan isti par boje uvek istom bojom (Primer China – Chinese će uvek bojiti jednom bojom na primer narandžastom). Pobednik je grupa koja prva završi i sve parove reči tačno oboji. Učenici zatim čitaju primere iz oblaka reči, čime se dodatno proveravaju odgovori i vežba izgovor. | | | |
| **Glavni deo:**  (28 minuta) | **Udžbenik 14. strana, 1 Vocabulary**  Nastavnik pita učenike da pogode o čemu se radi u ovoj lekciji, a zatim ih ohrabruje da podele svoja osećanja u vezi sa prvim danom u školi nakon letnjeg raspusta. Diskusija se odvija na maternjem jeziku.  Učenici na osnovu slika usvajaju vokabular vezan za školu. Nastavnik daje dodatna objašnjenja za reči za koje je to potrebno i učenici zapisuju reči u svojim sveskama.  Nastavnik objašnjava da učenici treba da slušaju CD (audio-zapis 19) i da zapišu brojeve pored reči na osnovu slušanja. Sledi usmena provera odgovora.  **IWB opcija:** Provera odgovora se vrši tako što učenici zapisuju brojeve pored slika na interaktivnoj tabli.  **2 Read**  **A)** Nastavnik postavlja pitanja u vezi sa fotografijom, koja ilustruje dijalog i pita učenike sećaju li se imena likova, ističući da je tu i novi lik, devojčica.  Učenici slušaju CD (audio-zapis 20) i zapisuju nepoznate reči, ukoliko je potrebno. Učenici zatim čitaju dijalog po grupama, kako su raspoređeni u uvodnom delu časa.  Nastavnik daje učenicima nekoliko minuta da se pripreme i pokušaju da odglume dijalog po sećanju, ističući da ne moraju da interpretiraju svaku reč, već da prenesu suštinu teksta. Učenici izvode dijalog po grupama, nastavnik pomaže i pohvaljuje.  **IWB opcija:** Nastavnik prikazuje fotografiju bez teksta, a zatim prikazuje tekst i pušta audio-zapis. Preostali postupak aktivnosti je isti.  **Udžbenik 15. strana, Read**  **B)** Učenici individualno popunjavaju informacije o likovima iz dijaloga, a zatim upoređuju odgovore sa ostalim članovima svoje grupe. Nastavnik poziva učenike da pročitaju informacije, koje su dopunili.  **IWB opcija:** Provera odgovora se vrši tako što učenici zapisuju odgovore u vežbanju na interaktivnoj tabli.  **3 Speak**  Nastavnik demonstrira sa nekoliko učenika dijalog kao u primeru, a zatim podstiče učenike da u paru vežbaju prikazani dijalog ističući razliku između *How are you?* i *How old are you?.*  **4 Grammar**  Nastavnik upućuje učenike na tabelu sa potvrdnim i odričnim oblikom i podseća ih na formu, upotrebu i skraćene oblike. Nastavnik napominje da se skraćeni oblici najčešće koriste u govornom engleskom jeziku, dok se u formalnim pismenim obraćanjima koristi duži oblik.  Učenici zatim podvlače primere potvrdnog i odričnog oblika u vežbanju 2A. Sledi usmena provera odgovora.  Učenici zaokružuju tačne odgovore u rečenicama u delu Grammar. Sledi usmena provera odgovora uz diskusiju i obrazloženja zbog čega je neki odgovor tačan, a drugi ne.  **IWB opcija:** Nastavnik prikazuje Gramar reference pomoću interaktivne table, a učenici zaokružuju odgovore na interaktivnoj tabli. | | | |
| **Završni deo:**  (7 minuta) | **Udžbenik 15. strana, 5 Write**  Nastavnik pita neke od učenika: *Who is your best friend? Where is she from? What nationality is he/ she?*  Učenici zatim ukratko pismeno opisuju najboljeg druga ili drugaricu po ugledu na primer u vežbanju. Nastavnik prati rad učenika i pomaže po potrebi. Nekoliko učenika čita svoje mini-sastave.  Učenici kače na zidove obojene oblake reči, kao podsetnik na naučeno gradivo.  **Domaćí zadatak:** Radna sveska 1b, 10. i 11. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |

Prilog:

