|  |  |  |  |  |
| --- | --- | --- | --- | --- |
| PREDMET: Engleski jezik | | | Razred: 5. | |
| UDŽBENIK: **To the Top Plus 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**:** | | ODELJENJE**:** | | DATUM**:** |
| Nastavna tema: | **Holiday** | | | |
| Nastavna jedinica: | **A picnic in the park** | | | |
| Tip časa: | obrada | | | |
| Cilj časa: | Proširivanje vokabulara vezanog za slobodne aktivnosti i primena naučenih reči i izraza u opisivanju događaja iz prošlosti. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - imenuju i koriste reči vezane za slobodne aktivnosti  - govore o svojim prethodnim putovanjima  - opišu u nekoliko vezanih iskaza događaje iz prošlosti. | | | |
| Međupredmetne kompetencije: | kompetencija za učenje, odgovoran odnos prema zdravlju, odgovoran odnos prema okolini, saradnja, odgovorno učešće u demokratskom društvu, komunikacija | | | |
| Oblik rada: | frontalni, individualni, rad u paru i u grupi | | | |
| Nastavne metode: | dijaloška, demonstrativna, dramske aktivnosti | | | |
| Nastavna sredstva: | CD, udžbenik, tabla | | | |
| Korelacija sa drugim predmetima: | srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Provera domaćeg zadatka.  **Udžbenik 92. strana**  Nastavnik ističe naslov lekcije i pita učenike da li su nekada bili na izletu, podstučući ih da u odgovorima koriste *Past Simple Tense*. | | | |
| **Glavni deo:**  (30 minuta) | **Udžbenik 92. strana, 1 Vocabulary**  Nastavnik najpre objašnjava eventualne nepoznate reči, a zatim učenici u paru povezuju izraze sa slikama. Sledi usmena provera odgovora, a nastavnik zatim pušta CD 2 (audio-zapis 34), kako bi učenici ponovili reči i provežbali izgovor.  **IWB opcija:** Provera odgovora se vrši na interaktivnoj tabli.  **2 Read**  **A)** Učenici imaju zadatak da usmeno opišu fotografiju koja prati tekst i da predvide sadržaj teksta.Nastavnik pušta CD 2 (audio-zapis 35), učenici slušaju, podvlače nepoznate reči, koje nastavnik objašnjava, a zatim odgovaraju na pitanja nastavnika u vezi sa pročitanim tekstom.  *Where are the children?*  *Is the weather great? etc.*  **B)** Učenici rade u paru i pronalaze odgovore na pitanja vezana za tekst, a zatim ih zapisuju. Sledi usmena provera odgovora.  Nekoliko učenika čita tekst po ulogama.  Nastavnik deli učenike u grupe od po troje učenika. Učenici imaju zadatak da pripreme i odglume pročitani tekst. Nastavnik podseća učenike da ne treba da upamte svaku reč, već da prenesu suštinu teksta svojim rečima i da glumom i mimikom dočaraju opisanu scenu.  Učenici izvode skečeve, nastavnik pohvaljuje učenike, a svaka grupa biva nagrađena aplauzom.  **Udžbenik 93. strana, 3 Grammar**  Nastavnik ukazuje na građenje odričnog oblika vremena *Past Simple Tense* i daje dodatna objašnjenja učenicima i primere osim onih navedenih u tabeli. Učenici zatim individualno zaokružuju tačan odgovor u rečenicama. Sledi usmena provera odgovora.  **4 Speak**  Nastavnik ukazuje na pitanja u vežbanju i objašnjava da učenici treba da postave svom paru pitanja u vezi sa njegovim/njenim odmorom. Jedan učenik čita pitanja, a zatim nastavnik poziva učenike da prošetaju učionicom. Na njegov znak *Stop!* učenici se zaustavljajui vode razgovor sa učenikom koji im je u tom trenutku najbliži, služeći se pitanjima kao u vežbanju. Nastavnik prekida razgovor *Go!* i aktivnost se ponavlja nekoliko puta. | | | |
| **Završni deo:**  (10 minuta ) | **5 Write**  Učenici individualno u sveskama zapisuju nekoliko rečenica o svom opisanom putovanju iz 4. vežbanja. Nastavnik prati tok aktivnosti i pomaže kada je neophodno. Nekoliko učenika čita svoje rečenice, a nastavnik ih pohvaljuje. Ostali učenici mogu da postavljaju dodatna pitanja služeći se naučenim konstrukcijama.    **Domaćí zadatak:** Radna sveska 7B, 82. i 83. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |