|  |  |  |  |  |
| --- | --- | --- | --- | --- |
| PREDMET: Engleski jezik | | | Razred: 5. | |
| UDŽBENIK: **To the Top Plus 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 31.** | | ODELJENJE**:** | | DATUM**:** |
| Nastavna tema: | **Places** | | | |
| Nastavna jedinica: | **Fun places** | | | |
| Tip časa: | utvrđivanje | | | |
| Cilj časa: | Utvrđivanje jezičkih sadržaja koji se odnose na opisivanje sposobnosti i upućivanje predloga. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - razumeju jednostavne tekstove u kojima se opisuju sposobnosti u sadašnjosti  - opišu stalne sposobnosti u sadašnjosti koristeći nekoliko vezanih iskaza  - razumeju pročitani tekst na temu slobodnih aktivnosti  - upute jednostavan predlog. | | | |
| Međupredmetne kompetencije: | odgovorno učešće u demokratskom društvu, saradnja, učenje, komunikacija, rešavanje problema, rad s podacima i informacijama | | | |
| Oblik rada: | rad u grupi, rad u paru, frontalni, individualni | | | |
| Nastavne metode: | rad na tekstu, demonstrativna, dijaloška, metoda pisanja | | | |
| Nastavna sredstva: | CD, udžbenik tabla | | | |
| Korelacija sa drugim predmetima: | srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Provera domaćeg zadatka.  **Udžbenik 54. strana, 4c Fun places**  Nastavnik ističe naslov lekcije i pita učenike na koja mesta oni odlaze da bi se zabavili. Nastavnik pomaže učenicima da se izraze kada je to neophodno, motiviše ih i pohvaljuje. | | | |
| **Glavni deo:**  (30 minuta) | **Udžbenik 54. strana, 1 Read**  **A)** Nastavnik ističe naslov lekcije i objašnjava učenicima pojam *leisure centre*. Učenici najpre pokušavaju da odgonetnu na osnovu slika dešavanja u stripu, zatim čitaju dijalog. Nastavnik istovremeno pušta CD (audio-zapis 64). Nastavnik dodatno objašnjava eventualne nepoznate reči i proverava razumevanje teksta postavljajući dodatna pitanja:  *Where are the girls?*  *Who is the man?*  *What is he telling the girls?*  Učenici zatim imaju zadatak da u tekstu podvuku sve rečenice, koje počinju sa *Let’s*, koje učenici zatim čitaju individualno. Nastavnik daje dodatna objašnjenja u vezi sa ovom konstrukcijom i njenim korišćenjem kada želimo da predložimo nešto.  Nekoliko učenika glumi dijalog pred razredom.  **IWB opcija:** Učenici podvlače rečenice koje počinju sa  *Let’s* na interaktivnoj tabli. Nastavnik dodatno prikazuje odeljak Grammar reference.  **B)** Učenici čitaju pitanja vezana za tekst i označavaju tačne odgovore. Sledi usmena provera odgovora.  **IWB opcija:** Provera odgovora se vrši na interaktivnoj tabli.  **Udžbenik 55. strana, 2 Vocabulary**  Nastavnik podstiče učenike da pogode značenje reči na osnovu fotografija, a nastavnik daje dodatna objašnjenja u vezi sa nepoznatim terminima. Nastavnik pušta CD (audio-zapis 65) i učenici ponavljaju reči vežbajući izgovor.  **3 Grammar**  Nastavnik podseća učenike na upotrebu modalnog glagola *can* i na različite oblike, uvažavajući znanje učenika iz prethodnih razreda. Učenici podvlače primere njegove upotrebe u dijalogu sa 54. strane, a zatim dopunjuju rečenice odgovarajućim oblika glagola. Sledi usmeno izveštavanje.  **IWB opcija:** Nastavnik u objašnjavanju upotrebe glagola *can* koristi i odeljak Grammar reference. Učenici podvlače primere njegove upotrebe u tekstu na interaktivnoj tabli i provera odgovora se vrši pomoću softvera za interaktivnu tablu.  **4 Speak**  Nastavnik deli učenike u grupe od po četvoro učenika. Služeći se primerom, učenici međusobno postavljaju pitanja u vezi sa sposobnostima, koristeći glagol *can*. Nastavnik prati tok aktivnosti i pomaže učenicima kojima je potrebna dodatna podrška. Nekoliko učenika na kraju zadatka izveštava o sposobnostima svojih članova grupe. | | | |
| **Završni deo:**  (10 minuta) | **Udžbenik 55. strana, 5 Write**  Učenici imaju zadatak da napišu nekoliko rečenica o svojim sposobnostima. Nekoliko učenika čita svoje mini-sastave pred razredom.  **Domaćí zadatak:** Radna sveska 4c, 48. i 49. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |