|  |  |  |  |  |
| --- | --- | --- | --- | --- |
| PREDMET: Engleski jezik | | | Razred: 5. | |
| UDŽBENIK: **To the Top Plus 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 23.** | | ODELJENJE**:** | | DATUM**:** |
| Nastavna tema: | **Time out** | | | |
| Nastavna jedinica: | **Do you enjoy listening to music?** | | | |
| Tip časa: | utvrđivanje | | | |
| Cilj časa: | Usvajanje različitih oblika *Present Simple Tense* za izražavanje dopadanja i nedopadanja. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  **-** razumeju i reaguju na jednostavnije iskaze koji se odnose na izražavanje dopadanja i nedopadanja  **-** koriste glagole*like, love, hate i enjoy*  za izražavanje dopadanja i nedopadanja  - izražavaju svoje mišljenje  - koriste vokabular vezan za muzičke instrumente. | | | |
| Međupredmetne kompetencije: | rešavanje problema, učenje, saradnja, komunikacija | | | |
| Oblik rada: | frontalni, individualni, rad u paru | | | |
| Nastavne metode: | demonstrativna, audio-lingvalna, dijaloška, rad na tekstu, istraživačka | | | |
| Nastavna sredstva: | CD, udžbenik, tabla, poster | | | |
| Korelacija sa drugim predmetima: | muzička kultura, srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | Provera domaćeg zadatka.  Nastavnik pušta CD sa pesmama različitih žanrova, koje je sam odabrao. Nastavnik podstiče učenike da pogode o kojoj vrsti muzike je reč i postavlja im pitanja o njihovoj omiljenoj muzici, da li sviraju neki muzički instrument itd. kako bi podstakao diskusiju.  **Dodatna aktivnost:** Nastavnik prikazuje muzički poster i uvodi učenike u temu postavljanjem pitanja u vezi sa njegovim sadržajem. | | | |
| **Glavni deo:**  (27 minuta) | **Udžbenik 42. strana, 1 Read**  **A)** Nastavnik ističe naslov postera na slici, a zatim na tabli zapisuje *The world talent contest* i objašnjava značenje zapisane konstrukcije. Nastavnik pita učenike da li su učestvovali u nekom takmičenju talenata i ako jesu šta je u pitanju i koliko su bili uspešni. Nastavnik pita:  *Where can you see a poster of this type? – On billboards, walls, etc.*  Učenici individualno prate tok strelica na posteru u zavisnosti od njihovih odgovora otkrivaju svoj talenat. Nastavnik prati tok aktivnosti i daje dodatna objašnjenja ukoliko je potrebno. Nastavnik objašnjava nepoznate reči i ističe reči *enjoy* i *like.* Na kraju aktivnosti nastavnik postavlja dodatna pitanja u vezi sa posterom, podstičući učenke na konverzaciju:  *What is the poster about? It’s about a talent contest.*  *Who is the girl in the photo? Last year’s winner.*  *How can you enter the competition? You can call or e-mail them.*  **IWB opcija:** Nastavnik objašnjava vežbanje tako što na interaktivnoj tabli prati strelice u okviru vežbanja i odgovara u svoje ime, a zarim poziva nekoliko učenika da odgovore za sebe i prateći strelice dođu do konačnog odgovora.  **B)** Učenici u paru ponovo čitaju informacije na posteru i odgovaraju na pitanja. Sledi usmena provera odgovora.  **Udžbenik 43. strana, 2 Vocabulary**  Nastavnik pokazuje slike instrumenata u vežbanju i objašnjava učenicima da će čuti prikazane instrumente. Učenici imaju zadatak da brojevima označe slike instrumenata onim redosledom kojim ih čuju. Sledi usmena provera odgovora.  Nastavnik postavlja dodatno pitanje i zapisuje ga na tabli:  *Do you play the guitar?* Zatim ističe upotrebu *the* ispred muzičkih instrumenata, a posle glagola *play.*  **IWB opcija:** Nastavnik pušta audio-zapis pomoću interaktivnog DVD-ja, a provera odgovora se vrši tako što učenici zapisuju brojeve ispod slika na interaktivnoj tabli.  **3 Grammar**  Nastavnik upućuje učenike na tabelu i balončić sa rečenicom pored slike, a zatim kaže učenicima da podvuku na posteru na 42. strani sve glagole iz tabele (*Do you enjoy listening to music?etc. )* i pita učenike šta je zajedničko svim ovim glagolima (njima izražavamo dopadanje ili nedopadanje). Učenici u paru rade rečenice u 3. vežbanju, zaokružujući tačan odgovor. Sledi usmena provera odgovora.  **IWB opcija:** Nastavnik dodatno prikazuje Grammar reference uz tabelu, a provera odgovora se vrši pomoću interaktivne table. | | | |
| **Završni deo:**  (8 minuta) | **4 Listen**  Nastavnik pita učenike da li su nekada učestvovali u istraživanju i kakvom, a zatim pušta CD (audio-zapis 53). Učenici slušaju dečaka Liama i označavaju njegove odgovore. Sledi usmena provera odgovora.  **IWB opcija:** Nastavnik pušta audio-zapis pomoću interaktivnog DVD-ja, a provera odgovora se vrši tako što učenici izlaze na interaktivnu tablu i označavaju tačne odgovore.  **Dodatna aktivnost:**  Učenici sami sastavljaju anketu po ugledu na anketu iz 4. vežbanja na 43. strani, a zatim u paru vrše istraživanje. Dobijene rezultate učenici mogu da grupišu i prikažu statistički pomoću tabele.  **Domaćí zadatak:** Radna sveska 3C, 36. i 37. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |